**A BUDAPESTI MŰSZAKI ÉS GAZDASÁGTUDOMÁNYI EGYETEM**

**A Pan-European Seal gyakornoki program pályázat egységes pontozási rendszere**

A Pan-European Seal (PES) gyakornoki programon való részvétel megpályázásának alapját a BME és az Európai Szabadalmi Hivatal (EPO), valamint az Európai Unió Szellemi Tulajdoni Hivatala (EUIPO) között létrejött Memorandum of Understanding, illetve a PES pályázati felhívás adja. A pályázat során ezen felül a következőkre ügyeljenek:

* **Személyenként csak egy pályázat** nyújtható be.
* A pályázatban **csak az egyik szervezethez lehet jelentkezni: EPO vagy EUIPO**
* A pontozás során kizárólag a **benyújtott mellékleteket** **tudjuk értékelni**, tehát az erre vonatkozó dokumentumokat (diploma másolata, CV, motivációs levél) a pályázathoz **csatolni kell!**
* Az érvénytelen pályázatok elutasításra kerülnek:
	+ ha egynél több pályázat került benyújtásra
	+ ha több szervezethez pályázott a hallgató
	+ formai hibás a pályázat: ha nem megfelelő végzettségi szinttel pályázik, ha nem csatolta a kért mellékleteket.

**pontozási rendszer**

Maximálisan 50 pont adható a következők szerint:

1. **Motivációs levél (max. 25 pont)**

A pályázatban megjelölt szakterület kapcsolódása a jelentkező képzettségéhez, szakmai előéletéhez és érdeklődéséhez. Megfelelően alátámasztotta-e a jelentkező, hogy miért érzi magát alkalmasnak arra, hogy a BME-t képviselje az EPO vagy az EUIPO szervezetnél?

Megfogalmazta-e a pályázó, hogy melyek a célkitűzései a gyakornoki programon való részvétel során? Világos-e a motivációs levélből, hogy milyen szakmai előnyöket remél a pályázó a gyakornoki programtól?

Bemutatta-e a pályázó a szellemi tulajdon területével való tapasztalatait, érdeklődését vagy kapcsolatát?

Megfelelő angol nyelvi szinten került-e a motivációs levél megfogalmazásra?

1. **Szakmai tevékenységek (max. 20 pont)**

A szakmai tevékenység értékelése a pályázó egész eddigi munkájára kiterjed.

Amennyiben a hallgató mind OTDK, mind TDK helyezéssel is rendelkezik, úgy az erre adható pontok összeadódnak, de csak abban az esetben, ha a két dolgozat témája eltérő, különdíj, dicséret és részvétel esetén is. Abban az esetben, ha ugyanaz a téma, a magasabb pontszámot érő kategóriában kap pontot.

|  |  |
| --- | --- |
| **Tevékenység** | **Pontszám** |
| **OTDK - TDK** | OTDK (1-2-3.hely) | maximum 10-8-5 |
| TDK (1-2-3. hely) | maximum 8 – 6 – 4 |
| OTDK / TDK különdíj | maximum 8/5 |
| OTDK / TDK dicséret | maximum 6/4 |
| OTDK / TDK részvétel | maximum 5/3 |
| **Publikáció** | Könyv | maximum 10 |
| Könyvrészlet vagy fejezet | maximum 8 |
| Jegyzet | maximum 5 |
| Folyóiratcikk (befogadó nyilatkozat csatolandó) | maximum 5 |
| Nemzetközi konferenciakötetben megjelent vagy elfogadott cikk | maximum 8 |
| Belső (nem országosan terjesztett) kiadványban megjelent tanulmány | maximum 5 |
| **Konferencia** | Nemzetközi konferencián előadás | maximum 8 |
| Nemzetközi konferencia poszter készítés | maximum 4 |
| Hazai konferencián előadás | maximum 6 |
| Hazai konferencia poszter készítés | maximum 3 |
| **Demonstrátor** | Gyakorlatvezetés | max. 5,  |
| Egyéb | max. 4 |
| **Egyéb szakmai tevékenység** | Kurzuson, felkészítő tanfolyamon, előadássorozaton, műhelymunkán, foglalkozáson való előadás tartása, tankör vezetése | max. 5 |
| Egyéb kari/nem kari szintű szakmai, szervezeti tevékenység, tudományos munka (pl. szakkollégium) | max. 5 |
| Esettanulmányi / szakmai versenyen / tanulmányi versenyen elért helyezés (helyi, nemzeti, nemzetközi) | maximum 8 |
| Kutatás, szabadalom, újítás | maximum 10 |
| Egyéb szakmai tevékenység (kivéve szakmai gyakorlat) | maximum 4 |
|  |

**Nyelvtudás (max 5 pont)**

|  |  |
| --- | --- |
| Általános vagy szaknyelvi középfokú (legalább B2, komplex) nyelvvizsga egy nyelvből a következők közül: angol, francia, német | **3** |
| Általános vagy szaknyelvi középfokú (legalább B2, komplex) nyelvvizsga két nyelvből a következők közül: angol, francia, német | **5** |

**Elbírálás**

A pályázatok elbírálása a fentiekben megadott pontozási rendszer alapján történik, a pályázatokról háromtagú bizottság dönt. Ebben az esetben szóbeli meghallgatásra is sor kerülhet, amelyről bővebb tájékoztatást a meghallgatás megszervezése előtt adunk.

A bíráló bizottság tagjai: Felsőoktatási és Ipari Együttműködési Központ iparjogvédelmi szakértője, Tudományos és Innovációs Igazgatóság kijelölt szakértője, Nemzetközi Kapcsolatok Igazgatóságának kijelölt szakértője. Ugyanazon karról történő jelentkezők megfelelő szakmai rangsorolása esetére az adott kari innovációs dékánhelyettest kérjük fel.

2021. február 2.